**ZAPISNIK 8. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2017/18**

Kraj in datum: ŠGV, avditorij, 19. 4. 2018, 5. šolska ura

Trajanje: 55 min

Predsedujoči: Sergej Praček, predsednik DS

**PRISOTNOST**

Predstavniki: 1. a: Meta Mrevlje, Domen Medvešček, Nika Uršič

1. b: Ana Medvešček, Filip Petrovič

1. c: Lucija Štremfelj, Andreja Tomažič

2. a: Marija De Luisa, Matej Kompara, Anej Tomažič

2. b: Lucija Daolio, Nina Luznik

2. c: Matej Turk, Tamara Humar

3. a: Maja Kobal, Tinkara Božič

3. b: Aljaž Bolko, Nika Krašna

3. c: Ahac Kikelj, Rahela Ipavec

4. a: Marina Vitković, Jure Ferletič

4. b: Aleks Birsa Jogan, Ian Aleksander Gratton

4. c: Erik Mrevlje, Sergej Praček

Mentorica DS: Petra Rep

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika 7. redne seje,
2. Poročilo o medrazrednem košarkarskem turnirju,
3. Dramski krožek,
4. Projekt DS: Škofijske majice,
5. Poročilo s sestanka Sveta zavoda in seje DOS,
6. Naj dijak,
7. Poročilo delovanja predsedstva DS v šolskem letu 2017/2018,
8. Volitve novega predsedstva DS,
9. Razno.

**OPIS**

**K točki 1: Potrditev dnevnega reda in pregled zapisnika 7. redne seje**

Parlament je soglasno potrdil predlagani dnevni red.

**K točki 2: Poročilo o medrazrednem košarkarskem turnirju**

Anej Tomažič je komentiral, da turnir poteka solidno, trenutno se odvija četrtfinale. Matej Kompara je izpostavil, da bi bilo potrebno nešportno vedenje na tekmah sankcionirati. Tema bo nadaljnje obravnavana naslednje šolsko leto.   
Podan je bil predlog, da bi se v prihodnje začelo ponovno uporabljati tudi Facebook-skupino, v kateri bi objavljali in usklajevali termine tekem.

Sklep: Predstavniki poročajte o tej točki v razredu.

**K točki 3: Dramski krožek**

Predsednik DS je povedal, da je dijakinja Marija de Luisa prevzela pobudo za ponovno vzpostavitev dramskega krožka, ki bi najverjetneje začel delovati v naslednjem šolskem letu.

Sklep: Predstavniki poročajte o tej točki v razredu in do konca tedna po seji sporočite Mariji de Luisa (2. a) število morebitnih zainteresiranih dijakov.

**K točki 4: Projekt DS: Škofijske majice**

Sergej Praček je povedal, da druga pošiljka majic prispe v ponedeljek, 23. aprila.

Sklep: Predstavniki poročajte o tej točki v razredu.

**K točki 5: Poročilo sestanka sveta zavoda in seje DOS**

Predsednik je povzel, da so na seji sveta zavoda govorili o problemih testov v času po praznikih in o tem, da bo v bližnji prihodnosti zamenjanih še 5 projektorjev v razredih.   
Povedal je tudi, da si bo vodstvo DOS-a prizadevalo za znižanje starosti za volilno upravičenost na lokalnih volitvah s sedanjih 18 na 16 let.

Sklep: Predstavniki poročajte o tej točki v razredu.

**K točki 6: Naj dijak**

Sergej Praček je predstavil projekt ''Naj dijak''. Vsaka razredna skupnost naj na podlagi lanskih dosežkov, učnega uspeha in različnih izvenšolskih dejavnosti izbere enega dijaka in eno dijakinjo iz lastnega ali drugega razreda. Predlagani so lahko samo dijaki od 2. letnika dalje. Šolsko komisija, ki jo bodo sestavljali Sergej Praček (4. c), Maja Kobal (3. a) in g. ravnatelj, bo izmed vseh predlogov izbrala enega dijaka in eno dijakinjo, ki se bosta lahko prijavila na natečaj. Izbrana dijaka bosta morala izpolniti vlogo za prijavo.

Sklep: Predstavniki poročajte o tej točki v razredu in izbiro razreda posredujte Sergeju Pračku do ponedeljka, 23. aprila.

**K točki 7 Poročilo delovanja predsedstva DS v šolskem letu 2017/2018**

Predsednik DS Sergej Praček je predstavil delovanje letošnjega predsedstva DS, ki sta ga sestavljala še podpredsednik Matej Kompara in tajnik Jure Ferletič. V letošnjem šolskem letu je bilo opravljenih 8 rednih sej, uspešno sta bila izvedena dva medrazredna športna turnirja in sicer v dvoranskem nogometu (zmagovalci 4. a) ter v košarki (še poteka), za kar se predsednik iskreno zahvaljuje glavnima organizatorjema Aljažu Bolku in Aneju Tomažiču. V prvem polletju je bil izveden tudi šolski ples. Pod okriljem DS je v sklopu Miklavževanja izvedeno tudi zbiranje denarja za dom Malči Beličeve. V letošnjem letu ni bil izveden projekt Skriti prijatelj. Najuspešnejši in najobširnejši projekt, ki ga je letošnje predsedstvo izvedlo, je bil zagotovo projekt izdelave škofijskih majic.   
Predsednik je pobudo za izvedbo nekaterih projektov, ki letos niso bili izvedeni, predal bodočemu predsedstvu. Na računu DS je ob izteku mandata zbranih 371,84 €.   
Zaključil je, da delo letošnjega predsedstva ocenjuje kot uspešno in se zahvalil vsem sodelavcem in ge. Petri Rep, ki je tudi podala svoje zahvale vsem, ki so v letošnjem šolskem letu sooblikovali delovanje DS.  
Sklep: Predstavniki poročajte o tej točki v razredu.

**K točki 8: Projekt DS: Volitve novega predsedstva DS**

Predsedujoči je predstavil postopek volitev. Skupaj s tajnikom Juretom Ferletičem in go. Petro Rep so sestavljali volilno komisijo. Pričel se je postopek volitev, predstavniki pa so s svojimi glasovi zastopali mnenja posameznih oddelčnih skupnosti.   
**- Za predsednika DS** je bil z 20 glasovi izvoljen **Matej Kompara (2. a).   
- Za podpredsednika DS** je bil z 18 glasovi izvoljen **Domen Medvešček (1. a).**   
**- Za tajnico DS** je bila z 15 glasovi izvoljena **Meta Mrevlje (1. a).**

Sklep: Predstavniki poročajte o tej točki v razredu.

**K točki 9: Razno**

**Tekmovanje v pomnjenju števila π**

|  |  |  |
| --- | --- | --- |
| Jure Ferletič, tajnik DS | Sergej Praček, predsednik DS | Petra Rep, mentorica DS |

Prof. Alojz Grahor je podal pobudo, da bi se lahko v naslednjem šolskem letu izvedlo šolsko tekmovanje v pomnjenju števila π.  
Sklep: Predstavniki poročajte o tej točki v razredu.